wickkiey/tamil-wikipedia-chunked huggingface dataset:
# சகோதரி நிவேதிதை

## முக்கிய நிகழ்ச்சிகள்

- 1898 ஆம் ஆண்டு மார்ச் 11-இல் நிவேதிதையை கல்கத்தாவாசிகளுக்கு அறிமுகப்படுத்துவதற்காக சுவாமி விவேகானந்தர் ஒரு கூட்டத்திற்கு ஏற்பாடு செய்தார்.
- 1898 ஆம் ஆண்டு மார்ச் 17-இல் அன்னை சாரதாதேவியை சந்தித்தார். இந்நிகழ்வை அவர் ”பொன்னான நாள்” என்று குறிப்பிடுகிறார். அன்னை சாரதா தேவி, அவர்களை வரவேற்று உரையாடி மகிழ்ந்தார். மொழி புரியாத போதும் அன்னையின் இனிமையை புரிந்து கொள்ள அவரால் முடிந்தது. அன்னையுடன் உரையாடுவதற்காகவே நிவேதிதை வங்காள மொழி கற்றுக் கொள்ள ஆரம்பித்தார்.  
- 1898 ஆம் ஆண்டு மார்ச் 25-இல், வெள்ளிக் கிழமையன்று அவரது குரு, ’நிவேதிதை’ என்று பெயர் சூட்டினார்.
# சகோதரி நிவேதிதை

## இளமைப் பருவம்

மார்கரெட் எலிசபெத் நோபிள் அயர்லாந்தின் வடபகுதி மாகாணம் டைரோனில் உள்ள டங்கனன் எனும் ஊரில் சாமுவேல் ரிச்மண்ட், மேரி இசபெல் ஹாமில்டன் தம்பதியினருக்கு மூத்த மகளாகப் பிறந்தார். மார்கரெட் எலிசபெத் நோபிளின் தங்கை மே, தம்பி ரிச்மண்ட். இவர்கள் அயர்லாந்தில் அப்போதைக்கு ஐநூறாண்டுகளுக்கு முன் குடியேறிய ஸ்காட்டிஷ் பரம்பரையின் நோபிள் குடும்பத்தவர்.  
மார்கரெட் எலிசபெத் நோபிளின் தந்தையும், தாத்தாவும் வாழ்ந்த காலத்தில் அயர்லாந்து மக்களை ஆங்கில அரசு துன்புறுத்தி வந்தது. மார்கரெட் எலிசபெத் நோபிளின் தாத்தா (பாட்டனார்) ஜான் நோபிள் சுதந்திரப் போராட்ட வீரர், இவர் பாதிரியாகப் பணியாற்றி வந்தார். தாய் வழித் தாத்தாவும் அயர்லாந்தின் விடுதலைப் போராட்ட வீரர்.
# சகோதரி நிவேதிதை

## குருவின் பயிற்சி

சுவாமி விவேகானந்தர், நிவேதிதையை சிறப்பாகப் பயிற்றுவித்தார். பயிற்சி மூன்று முக்கிய அம்சங்கள் கொண்டவையாக அமைந்தது.
# சகோதரி நிவேதிதை

## குருவின் பயிற்சி

### இந்தியாவை அறிந்து கொள்வது

இந்திய வரலாறு, அதன் மன்னர்கள், துறவிகள், வீரர்கள் தியாகிகள் என்று சுவாமி விவேகானந்தர் இந்தியாவைப் பற்றி விளக்கியிருந்தும், இங்கிலாந்து இந்தியாவிற்கு பேரளவு நன்மை செய்வதாகவே இங்கிலாந்தில் இருந்த போது கேள்விப்பட்டிருந்த நிவேதிதைக்கு இங்கிலாந்து இந்தியாவிற்கு இழைத்த தீமைகள் தெரியாத ஒன்று. ஆங்கில ஆட்சியின் தீமைகளை சுவாமிகள் கூறியபோது அவற்றை நம்ப அவர் மனம் முதலில் மறுத்தது. மேலும் பல துறைகளிலும் தனிக்கருத்து கொண்டிருந்தார் நிவேதிதை. இது சுவாமிகளின் கருத்துக்களை நிவேதிதைப் புரிந்து கொள்வதைக் கடினப்படுத்தியது. சிறிது காலத்திற்குள் தமது ஐயங்கள் பொய்யானவை என்பதைப் புரிந்து கொண்டு பணிவாக இருப்பது என்று முடிவெடுத்தார் நிவேதிதை.
# சகோதரி நிவேதிதை

## குருவின் பயிற்சி

### ஆன்மீகக் குறிக்கோள் மற்றும் சாதனைகள்

எளிய, தூய, புனித வாழ்வு வாழ்வதுடன் அனைத்து உயிர்களையும் இறைவனாகக் கருதி அவர்களுக்குப் பணி செய்தல் எனும் கோட்பாடுகளை உணர்ந்து செயலாக்க முனைந்தார் நிவேதிதை. தன்னுடைய முன்னாள் மாணவிகளுக்காக இணையதளத்தை பராமரித்து வருகிறது இப்பள்ளி.
# சகோதரி நிவேதிதை

## குருவின் பயிற்சி

### கொள்ளை நோய் நிவாரணப் பணி

சுவாமி விவேகானந்தர், மார்ச் மாதத்தில் கல்கத்தா மக்களை தாக்கிய கொள்ளை நோயின் நிவாரணப் பணி செய்ய அமைத்த குழுவிற்கு நிவேதிதையை தலைவியாக்கினார். நிவேதிதை நோயாளிகளைப் பராமரிக்கவும் நகரைத் தூய்மைப் படுத்தவும் இளைஞர் குழு ஒன்றையும் அமைத்து தொண்டாற்றினார்.  
மாவட்ட மருத்துவ அலுவலர் தமது குறிப்பேட்டில் "இந்தப் பேரிழப்புக் காலத்தில் அன்பின் வடிவாகத் திகழ்ந்த நிவேதிதையை பாக்பசாரில் உள்ள எல்லாக் குடிசைப் பகுதிகளிலும் காண முடிந்தது. தன்னைப் பற்றிய சிந்தனையின்றி, துன்பத்தால் நலிந்தோர்க்குப் பணத்தாலும் உழைப்பாலும் உதவி புரிந்தாள் அவள்." என்று குறிப்பிட்டுள்ளார்.
# சகோதரி நிவேதிதை

## மேல்நாட்டுப் பயணம்

புதிய முறைகளைப் பின்பற்றி நிவேதிதை துவக்கிய பள்ளி சோதனையளவில் இருந்ததால் அதனை வளர்க்க நிதி உதவி வேண்டியிருந்தது. நிதி திரட்ட இங்கிலாந்துக்கு செல்ல வேண்டியிருந்தது. சுவாமி விவேகானந்தரும் அப்போது மேலை நாடு செல்வதாக இருந்ததால் அவருடன் 1899 ஜூன் மாதத்தின் இடைக்காலத்தில் புறப்பட்டார். சுவாமி விவேகானந்தர் இந்தப் பயணத்தின் போது தனது பயண அனுபவங்களை ’உத்போதன்’ பத்திரிக்கைக்காக எழுதினார்.
அப்பயணத்தில் சுவாமி விவேகானந்தர் கூறியவற்றைக் குறிப்பெடுத்து ’தி மாஸ்டர் அஸ் ஐ சா ஹிம்’ என்ற நூலில் சேர்த்தார் நிவேதிதை.  
அமெரிக்காவிலும் தனது பள்ளிக்காக நன்கொடை திரட்டினார் நிவேதிதை. பள்ளிக்கு நிதி திரட்ட மேல்நாட்டுக்குச் சென்ற நிவேதிதை அமெரிக்கப் பெண்களிடம் இந்தியப் பெண்களைப் பற்றிய சரியான புரிந்துணர்வுத் தகவல்கள் இல்லை என்பதை உணர்ந்தார். அவர் நிதி திரட்டச் சென்ற சமயம் அமெரிக்கா போன்ற மேல் நாடுகளில் மிஷனரிகளால் இந்தியாவைப் பற்றியும் இந்து மதத்தைப் பற்றியும் பல தவறான எதிரான தகவல்கள் பெருமளவில் பரப்பப்பட்டிருந்தது. அந்நிலையில் இந்திய பெண் குழந்தைகளுக்காக ஆரம்பிக்கப்பட்ட பள்ளிக்கு நிதி திரட்டுவது என்பது மிகச் சிரமமான காரியமாகவே இருந்ததால் பேரளவில் உரையாற்றி உண்மையான நிலையை தெரியப்படுத்துவது என்பது தேவையான ஒன்றாயிற்று.  
நியூயார்க்கில் ’ராமகிருஷ்ண தொண்டர் சங்கம்’ அமைப்பை நிறுவி ’ராமகிருஷ்ணர் பெண்கள் பள்ளிக்கான திட்டம்’ என்ற தலைப்பில் சிறு புத்தகமும் வெளியிட்டார். இந்தியப் பெண்களின் உள்ளத் தூய்மையைப் பற்றியும் சாந்த இயல்பு பற்றியும் பேசினார். இவற்றின் மூலம் அமெரிக்கப் பெண்கள் இந்திய மக்களின் வாழ்க்கையைப் பற்றித் தெளிவாக அறிந்து கொண்டனர்.  
ஆனால் இவற்றின் இடையே எதிர்ப்புகளையும் பழிப்புகளையும் அவர் சந்திக்க வேண்டியிருந்தது. லண்டன் பத்திரிக்கை நிருபர் ஒருவர் நிவேதிதையை ’இந்திய நாட்டிற்காகத் தொண்டாற்றும் வீராங்கனை’ என்று குறிப்பிட்டார்.
# சகோதரி நிவேதிதை

## விவேகானந்தரின் கவிதை

பாரிசில் உள்ள பிரிட்டானியில் ’நல்வாழ்த்து’ என்ற கவிதையை சுவாமி விவேகானந்தர் நிவேதிதைக்குப் பரிசாக எழுதித் தந்தார்.  
::''"தாயின் இதயமும் தலைவனின் உள்ளமும்
::ஆய தென்றலின் அற்புத இனிமையும்
::ஆரிய பீடத் தழகொளி விரிக்கும்
::சீரிய எழிலும் திகழும் வலிமையும்
::கனவிலும் முன்னோர் கண்டிரா வகையில்
::உனதென ஆகி ஓங்குக மென்மேல்!
::எதிர்காலத்தில் இந்திய மகனின்
::சீர்சால் தலைவியாச் செவிலியாய்த் தோழியாய்
::நேரும் ஒருமையில் நீயே ஆகுக!"
# சகோதரி நிவேதிதை

## நண்பர்கள் மற்றும் விடுதலை இயக்கத் தலைவர்கள்

இரவீந்திரநாத் தாகூர், சகதீச சந்திர போசு முதலானவர்களுடன் நண்பராக இருந்தார்.
# சகோதரி நிவேதிதை

## நண்பர்கள் மற்றும் விடுதலை இயக்கத் தலைவர்கள்

### விடுதலை இயக்கத்தினர்

சுவாமி விவேகானந்தரின் மறைவிற்குப் பின்னர் பன்மடங்கு உறுதியுடன் இந்தியாவிற்கு பணி செய்தார். ’அவர் மறையவில்லை. நம்மிடையே இருந்து வருகின்றார்’ என்றும் ’வருந்திக் கொண்டிருப்பதை விட மேலும் பணிசெய்ய விரும்புகிறேன்’ என்றும் தமது கடிதத்தில் குறிப்பிடுகின்றார் நிவேதிதை. இதன்பின்னரே தேசிய விடுதலைப் பணிகளிலும் தீவிரமாக ஈடுபட ஆரம்பித்தார். ஆரம்பத்தில் இங்கிலாந்தும் இந்தியாவும் நட்புடன் வாழும் என்று நம்பிய நிவேதிதைக்கு இந்திய வாழ்க்கை அனுபவம் விடுதலை பெறாமல் இந்தியா மேன்மை பெற முடியாது என்பதை உணர்த்தியது.  
அரவிந்தருடன் இணைந்து இந்திய விடுதலை இயக்கத்திலும் பங்கேற்றார். தனது இந்த ஈடுபாட்டினால் ஆங்கில அரசு இராமகிருஷ்ண இயக்கத்தை முடக்காமல் இருக்க அவ்வியக்கத்தில் இருந்து தன் அதிகாரபூர்வ பிணைப்பை விலக்கிக் கொண்டார்.  
இந்தியக் கவுன்சில், அல்லது சபை நியாயமற்ற சட்டத்தைப் பிறப்பித்தால் அதை முதலில் எதிர்ப்பவராக இருந்தார். உணர்ச்சி பொங்க பேசியும் எழுதியும் தனக்கு சரி என்று தோன்றியதை எடுத்துக் கூறி வாதாடினார் நிவேதிதை. இந்தியாவில் பாட்னா, லக்னௌ, காசி, பம்பாய், நாக்பூர், சென்னை என்று பல இடங்களிலும் மேடைகளில் உரையாற்றினார்.  
தேசியப் பாடலாக ’வந்தே மாதரம்’ அங்கீகரிக்கப்படாத அக்காலத்திலேயே தமது பள்ளியில் காலை வணக்கத்தின் போது அப்பாடலை பாடச் செய்தார்.  
வங்காளத்தின் அனுசீலன் சமித்தி முதலான புரட்சி இயக்கங்களுடனும் தொடர்பிலிருந்தார்.
# சகோதரி நிவேதிதை

## நண்பர்கள் மற்றும் விடுதலை இயக்கத் தலைவர்கள்

### விடுதலை இயக்கத்தினர்

#### சென்னை வருகையும் சொற்பொழிவும்

1902 திசம்பர் 19ஆம் தேதி சென்னைக்கு வந்த சகோதரி நிவேதிதை இந்து இளைஞர் சங்கம் சார்பில் பச்சையப்பா அரங்கத்தில் திசம்பர் 20ஆம் தேதி ’இந்தியாவின் ஒருமைப்பாடு’ என்ற தலைப்பில் உரையாற்றினார். சென்னையில் பல்வேறு உரையாடல், சொற்பொழிவுகள் மற்றும் பேட்டிகளிலும் கலந்து கொண்டார். சித்தாரிப்பேட்டையில் நிவேதிதை நிகழ்த்திய சொற்பொழிவு குறித்து 1902 ஆம் ஆண்டு திசம்பர் மாத ’த மெட்ராஸ் மெயில்’ பத்திரிக்கை மிகவும் புகழ்ந்திருந்தது. 1903 சனவரி 20 ஆம் தேதி சென்னையில் கொண்டாடப்பட்ட சுவாமி விவேகானந்தரின் பிறந்த நாள் விழாவிலும் வந்து கலந்து கொண்டு மறுநாள் கல்கத்தா திரும்பினார் சகோதரி நிவேதிதை.
# சகோதரி நிவேதிதை

## நண்பர்கள் மற்றும் விடுதலை இயக்கத் தலைவர்கள்

### அறிவியல்

பிரபல இந்திய அறிவியல் அறிஞரான ஜகதீஷ் சந்திர போஸ் ’தாவரங்களின் உணர்ச்சி’ என்ற நூலையும் மற்றும் பல நூல்களையும் வெளியிட உதவினார்.
# சகோதரி நிவேதிதை

## நண்பர்கள் மற்றும் விடுதலை இயக்கத் தலைவர்கள்

### கலை

இந்திய கலைகளுக்கு ஓர் புது உரு தந்தார். பிறவி மேதைகளாக இருந்த இந்தியக் கலைஞர்கள் மேலை நாட்டு பாணியை பின்பற்றுவதை விரும்பாத நிவேதிதை, இந்திய வாழ்க்கையைச் சித்தரிக்கும் ஓவியங்களையும் இந்தியவுணர்வைத் தட்டி எழுப்பி இந்தியாவின் உயர்வைச் சித்தரிக்கும் ஓவியங்களையும் வரையச் சொல்லி தூண்டினார்.  
அபனீந்திரநாத் தாகூர் மற்றும் அபனீந்திரநாத் தாகூரின் மாணவர்கள் நந்தலால் போசு, அஜித் ஹல்தார் முதலான ஓவியர்கள் நிவேதிதையின் கருத்தால் தாக்கம் கொண்டனர்.
# சகோதரி நிவேதிதை

## பாரதியாரின் குருவாக

மகாகவி பாரதியார் இவரைத் தமது குருவாகக் குறிப்பிடுவார். ஒரு முறை, பாரதியார் சகோதரி நிவேதிதாவை சந்தித்தபோது, அவரது மனைவியை அழைத்து வரவில்லையா என பாரதியாரிடம் கேட்டுள்ளார். அதற்கு பாரதியார், சமுதாய வழக்கப்படி தான் அவரை வெளியில் எங்கும் அழைத்துச் செல்வதில்லை என குறிப்பிட்டார். மேலும் தனது மனைவிக்கு அரசியல் குறித்து எதுவும் தெரியாது என்றும் கூறினார். இதைக் கேட்ட சகோதரி நிவேதிதை வருத்ததுடன், ’மனைவியை அடிமைக்கு அதிகமாக நினைக்காத இன்னொரு இந்திய மனிதரைக் காண்கிறேன் என்றார். மேலும் சகோதரி நிவேதா, பாரதியாரிடம், 'உங்கள் மனைவிக்கே நீங்கள் சம உரிமையும், விடுதலையும் கொடுப்பதில்லை. இந்நிலையில், நீங்கள் நாட்டுக்கு எவ்வாறு விடுதலை பெற்றுத்தர போகிறீர்கள்', என்று கேட்டார். இந்த உரையாடல் தான் பாரதியாருக்கு பெண்களைப் பற்றிய சிந்தனையை மாற்றி, பெண்ணுரிமைக்காக போராட தூண்டுகோலாக இருந்தது.
# சகோதரி நிவேதிதை

## பாரதியாரின் குருவாக

### பாரதியாரின் நூல் சமர்ப்பணங்கள்

"ஸ்ரீகிருஷ்ணன் அர்ஜுனனுக்கு விசுவரூபம் காட்டி ஆத்தும நிலை விளக்கியதொப்ப, எனக்கு பாரததேவியின் ஸம்பூர்ண ரூபத்தைக் காட்டி, ஸ்வதேச பக்தியுபதேசம் புரிந்தருளிய குருவின் சரண மலர்களில் இச்சிறு நூலைச் சமர்ப்பிக்கின்றேன்" என 1908 ஆம் ஆண்டு தாம் எழுதிய ’ஸ்வதேச கீதங்கள்’ முதல் பகுதியை பாரதியார் நிவேதிதைக்கு சமர்ப்பணம் செய்து எழுதியிருந்தார்.  
1909 ஆம் ஆண்டு ’’ஸ்வதேச கீதங்கள்’ நூலின் இரண்டாம் பாகமான ’ஜன்ம பூமி’யையும் நிவேதிதைக்கு சமர்ப்பணம் செய்தார்.
"எனக்கு ஒரு கடிகையிலே மாதாவினது மெய்த் தொண்டின் தன்மையையும் துறவுப் பெருமையையும் சொல்லாமல் சொல்லி உணர்த்திய குருமணியும், பகவான் விவேகானந்தருடைய தர்ம புத்திரியும் ஆகிய ஸ்ரீமத் நிவேதிதா தேவிக்கு இந்நூலைச் சமர்ப்பிக்கின்றேன்" என்று எழுதியிருந்தார்.
# சகோதரி நிவேதிதை

## இறுதி நாட்கள்

போஸ் (சகதீச சந்திர போசு) குடும்பத்தினருடன் நிவேதிதை டார்ஜிலிங் சென்றிருந்தார். ’ரே வில்லா’ என்ற வீட்டில் தங்கி முதல் சில நாட்களை அமைதி நிரம்பிய சூழ்நிலையில் செலவிட்ட பின்னர் சாண்டக்பூ எனும் மலைச்சிகரத்தை பார்க்க முடிவு செய்தனர். அங்கு கிளம்பும் நாளன்று அவருக்கு ரத்தபேதி கண்டது. சிறந்த முறையில் மருத்துவர்கள் சிகிச்சை செய்தும் பலன் கிட்டவில்லை. அக்டோபர் 7 ஆம் நாள் உயில் எழுதி தனது சொத்துக்களையும் நூல்களையும் இந்தியப் பெண்களுக்கு தேசியக் கல்வி வழங்க எழுதி வைத்து அதற்கு பேலூர் மடத்தைச் சார்ந்த மூத்த துறவிகளை அறங்காவலர்கள் ஆக்கினார்.  
தமக்கு மிகவும் பிடித்த பிரபஞ்சம் தழுவிய அன்பையும் அமைதியையும் கூறுகின்ற பௌத்த தோத்திரத்தை அடிக்கடி படிக்கக் கேட்டு மகிழ்ந்தாள்.  
உபநிடதத்தில் வரும் ருத்ரப் பிரார்த்தனை ஒன்று நிவேதிதைக்கு மிகவும் பிடித்தது. மரணம் அவளை நெருங்கிக் கொண்டிருந்த போது அந்தப் பாடலை அடிக்கடிப் பாடினாள்.  
**அந்தப் பாடல்**
’அஸதோ மா ஸதகமய
தமஸோ ம ஜ்யோதிகமய
ம்ருத்யோர் மா அம்ருதம் கமய’  
**பொருள்**
உண்மையற்றதிலிருந்து எங்களை உண்மைக்கு அழைத்துச் செல்வாயாக,
இருளிலிருந்து எங்களை ஒளிக்கு அழைத்துச்செல்வாயாக
மரணத்திலிருந்து எங்களை மரணமிலாப் பெருவழ்விற்கு அழைத்துச் செல்வாயாக  
மேகமூட்டமான அந்த நாட்களில் டார்ஜிலிங்கில் சூரிய தரிசனம் கிடைப்பது மிகவும் அபூர்வம். ஆனால் அக்டோபர் 13, காலை ஏழு மணி சமயம் சூரியன் ஒளிவீசினான். அதைப் பார்த்தபடி நிவேதிதை ’பழுதடைந்த இந்தப் படகு மூழ்கிக் கொண்டிருக்கிறது. ஆனாலும் என்னால் சூரியோதத்தைக் காண முடிகிறது என்றார். பிறகு அவர் ஆவி பிரிந்தது.
# சகோதரி நிவேதிதை

## இறுதி நாட்கள்

### ’ரே வில்லா’ வின் இன்றைய நிலை

1957 திசம்பரில் பண்டித நேருவும், இந்திரா காந்தியும் அங்கு வருகை தந்துள்ளனர். பின்னர் பல ஆண்டுகள் பயன்பாட்டில் இல்லாத அந்த கட்டிடம், மேற்கு வங்க முதல்வர் மம்தா பானர்ஜியின் முயற்சியால் மே 16, 2013 இல் ராமகிருஷ்ண இயக்கத்திடம் ஒப்படைக்கப்பட்டது. இங்கு ’ராமகிருஷ்ண மிஷன் நிவேதிதை கல்வி மற்றும் கலாச்சார மையம்’ நிறுவ முயன்று வருகின்றனர்.
# கிளாஸ் எப்னர்

**கிளாஸ் எப்னர்** (*Klaus Ebner*, பிறப்பு: ஆகஸ்ட் 8,1964) அவுஸ்திரியாவின் வியன்னா நகரில் வாழும் ஓர் எழுத்தாளர். மொழிபெயர்ப்பு மற்றும் கவிதை வடிப்பிலும் பெயர் பதித்தவர். அவரது கவிதைகள் ஜெர்மன் மொழிலும், கடலான் மொழியிலும் எழுதப்பட்டுள்ளன. அவர் அவுஸ்திரியா எழுத்தாளர் மன்றங்கள் GAV & OSV உறுப்பினர் ஆவார்.1980-களில் கதைகளை பத்திரிக்கைகளுக்கு அனுப்ப ஆரம்பித்தார்.1990களில் கணினி மென்பொருளில் புத்தகங்கள் எழுதிவந்தார்.கடலான் தலைப்புகளில் பல வித கலாச்சார கட்டுரைகளையும் யூத பழக்கவழக்கங்களை வைத்து கதைகளையும் எழுதியுள்ளார். இவரது முதல் கதை தொகுப்பு 2007ஆம் ஆண்டில் வெளியானது. 2008-ஆம் ஆண்டு தன்னுடைய முதல் குறுநாவலான ஹோமனிட்(Homonide)-ஐப் பதிப்பித்தார். தன்னுடைய எழுத்துப் பணிக்காக பல விருதுகளைப் பெற்றுள்ளார். ஆத்திரிய இலக்கிய விமர்சகர்கள் இவருடைய கவிதை நடையை மிகவும் புகழ்ந்துள்ளனர். இவர் வியன்னா நகரில் தன் குடும்பத்தோடு வசித்து வருகிறார்.
# கிளாஸ் எப்னர்

## வாழ்க்கை

1980களில் வியன்னா பல்கலைக்கழகத்தில் ஜெர்மன் மொழியும், மொழிபெயர்ப்புக் கலையும் கற்றார்.வியன்னாவின் இலக்கிய இதழ் ஒன்றிற்குப் பணி புரிந்தார். மொழிபெயர்ப்பாளராக. மொழி ஆசிரியராகத் தகவல்தொழில்நுட்ப மேலாளராகப் பணிகள் புரிந்துள்ளார். 1990 ஆம்ஆண்டில் கணினி மென்பொருள் பற்றிய புத்தகங்கள் எழுதினார். 2001ஆம் ஆண்டு *ஐரோப்பாவில் இசுலாம் அடிப்படைவாதம்* பற்றிப் பல்கலைக்கழக ஆய்வுக்கட்டுரை எழுதி அது ஜெர்மனியிலும் வெளியானது.  
பள்ளிநாட்களிலிருந்தே கிளாஸ் எப்னர் சிறுகதைகளும், கவிதைகளும், வானொலி நாடகங்களும் எழுதி வந்தார். இலக்கிய மற்றும் பண்பாட்டு இதழ்களில் இவை வெளியாயின. 2004 ஆம் ஆண்டிற்குப்பிறகு கூடுதலாக இலக்கியத் தொகுதிகளை வெளியிட்டார். இன்று புனைவு, புதினங்கள், சிறுகதைகள், கட்டுரைகள்,கவிதைகள் எனப் பல பரிணாமங்களில் வெளிப்பட்டிருக்கிறார். அவரது அரசின் ஆதரவுடன் 2007இல் அன்டோரா சென்று கட்டுரை எழுதியுள்ளார்.  
எப்னர் பலவித மனிதர்கள், சமூகங்கள், மொழிகள், சமயங்கள் பற்றி எழுதுகிறார். 2007ஆம் ஆண்டு இவரது கவிதை "a paperman and sick" பன்னாட்டுக் கவிதையரங்கில் சிறப்பான கவிதையாகக் குறிப்பிடப்பட்டது.  
2008ஆம் ஆண்டு வியன்னாவின் வினேர் வெர்ஸ்டாட்ப்ரீ 2007க்கான விருது பெற்றார். பரிசு பெற்ற சிறுகதை *Der Flügel Last (சிறகுகளின் சுமை)*புற்றுநோயால் துன்புறும் ஏழுவயதுச் சிறுமியைப் பற்றியது.  
கிளாஸ் எப்னர் வியன்னாவில் வாழ்ந்து,பணிபுரிந்து வருகிறார்.
# கிளாஸ் எப்னர்

## பணி

பள்ளிப் படிப்பை முடித்த பின்னர், எப்னர் சிறு கவிதைகளையும், பாடல்களையும், வானொலி நாடகங்களையும் இயற்றியுள்ளார். அவருடைய இப்பணிகள் ஆத்திரியாவின் பல இலக்கிய மற்றும் கலாச்சார இதழ்களில் வெளியிடப்பட்டன. 1988-ல் முதுகலை பட்டம் பெறுவதற்கான ஆராய்ச்சிக் கட்டுரையை பிரெஞ்சு மொழியில் எழுதினார். அதன் தலைப்பு, "கற்பனாவாத காலத்திலிருந்து இன்று வரை பிரெஞ்சு இலக்கியத்தில் கடலான் நாடுகளின் அமைகை". 1987-ல் பதிப்பிக்கப்பட்ட கடலான் நாட்குறிப்பு எனும் பயண அனுபவ புத்தகத்தில் கடலான் கலாச்சாரத்தை பற்றி எழுதியுள்ளார். மேலும் பல கட்டுரைகள் வாயிலாகவும் கடலான் கலாச்சாரத்தை எழுதியுள்ளார்.  
1987-ல் அவருக்கு மகன் பிறந்தார். மேலும், அதிகமாகிய பணிச் சுமைகளாலும் அவ்வாண்டில் அவருடைய இலக்கிய பங்களிப்பில் சிறு தொய்வு ஏற்பட்டது. 1990-களில் தன்னுடைய நாவலுக்கு (Feuers Geraun) அதிக கவனம் செலுத்தினார். அதன் முதல் இரண்டு வடிவங்கள் ஆத்திரிய பத்திரிகையான டை ராம்பேவில் முறையே 1994, 1997-ல் வெளியாயின. இவ்விரு அதிகாரங்களில் யூத மற்றும் விவிலியம் பழக்கவழக்கங்களைப் பற்றி எழுதியுள்ளார். அவருடைய இணைய தளத்தில், 2004 வரை, அந்நாவலின் 6 அதிகாரங்கள் வரிசையிடப்பட்டுளன. ஆனால் மொத்தம் 17 பதிப்புகள் 2005-2008 காலத்தில் வரிசையிடப்பட்டுளன.  
மேலும் எப்னர் புனைவுகளையும் (புதினங்கள், சிறு கதைகள், சிறு கவிதைகள்) கட்டுரைகளையும் பாடல்களையும் இயற்றியுள்ளார். இடாயிச்சு மற்றும் கடலான் மொழிகளில் இவருடைய படைப்புகள் உள்ளன. ஆத்திரிய அரசாங்கத்தின் நிதி உதவியுடன் 2007-ல் அன்டோரா சென்றார். அங்கு பிரநீஸ் பற்றிய புதினம் ஒன்றை எழுதுவதற்காக சென்றார். கடலான் மொழியில் ஜோசப் நவோரா சான்தேலாலிய-வால் எழுதப்பட்ட L'Absent புதினத்தை ஜெர்மானிய மொழிக்கு பெயர்த்தார். கடலான் கலாச்சாரங்களான பார்சிலோனா மற்றும் அன்டோராவை பற்றிய கலாச்சார கட்டுரைகள் இலக்கிய பத்திரிக்கைகளில் வெளிவந்துள்ளன. இவருடைய முதல் சிறுகதைத் தொகுப்பான Lose (Destinies) 2007-ம் வருடம் வெளியிடப்பட்டது. அவற்றுள் இருபத்தி இரண்டு கதைகள் ஏற்கனவே பல பத்திரிகைகளில் பிரசுரிக்கப்பட்டவை ஆகும். 2008-ல் மேலும் இரண்டு புனைவுகளை வெளியிட்டார். அதில் அவர்தம் குறுநாவலான ஹோமிநிடும் அடங்கும்.
# கிளாஸ் எப்னர்

## அவரது இலக்கிய விருதுகள்

- 2008 அவுஸ்திரிய அரசின் இலக்கியத்திற்கான பொருளுதவி
- 2007 வினேர் வெர்ஸ்டாட்ப்ரீ 2007(Wiener Werkstattpreis 2007), வியன்னா
- 2007 அவுஸ்திரிய அரசின் போக்குவரத்து பொருளுதவி
- 2007 சிறப்பு குறிப்பு: Premio Internazionale di Poesia Nosside, ரெக்கியோ
- 2005 பெல்ட்கிர்ஷெர் லிரிக்ப்ரீ(Feldkircher Lyrikpreis) (4வது)
- 2004 லா கடலானா லே லெட்டர் 2004 சிறப்புக் குறிப்பு (La Catalana de Lletres 2004)(பார்சலோனா)
- 1988 எர்ஸ்டர் ஆஸ்டர்ரிசேர்ச்சேர் யுகேன்ட்ப்ரீ (Erster Österreichischer Jugendpreis) - *நீல்ஸ்(Nils)*நாவலுக்காக
- 1984 இலக்கிய இதழ் டெக்ஸட் (Texte) வானொலி நாடகப் பரிசு (3வது)
- 1982 எர்ஸ்டர் ஆஸ்டர்ரிசேர்ச்சேர் யுகேன்ட்ப்ரீ(Erster Österreichischer Jugendpreis) *Das Brandmal/வடு*
# கிளாஸ் எப்னர்

## புத்தகங்கள்

### ஜெர்மன் மொழி புத்தகங்கள்

- *Hominide/Hominid*; குறுநாவல் (ஜெர்மன் மொழியில்), FZA Verlag, வியன்னா 2008,
- *Auf der Kippe/விளிம்பில்*; சிறுகதைகள் (ஜெர்மன் மொழியில்), Arovell Verlag, Gosau 2008,
- *Lose/வெற்றிகள்*; சிறுகதைகள் (ஜெர்மன் மொழியில்), Edition Nove, Neckenmarkt 2007,
# கிளாஸ் எப்னர்

## புத்தகங்கள்

### கடலான் மொழி புத்தகங்கள்

- *Vermells/சிவப்பின் நிறங்கள்*, கவிதை(கடலான் மொழியில்), SetzeVents Editorial, Urús 2009,
# தையற்கலைஞர்

ஒரு தையற்கலைஞர் ஒரு வாடிக்கையாளரின் ஆடையைத் தைக்க அளவெடுத்துக் கொண்டு இருக்கின்றார்.]]  
**தையற்கலைஞர்** என்பவர் பஞ்சுநூல் போன்ற வேறுபல இயற்கைப்பொருள்கள், செயற்கைப்பொருள்களால் ஆன நூலிழையால் நெய்த துணியைக் கொண்டு ஒரு குறிப்பிட்ட ஆளின் அல்லது சிறுவரின் உடலளவுக்கும் தேவைக்கும் ஏற்ப அத் துணியை வெட்டியும், *தைத்தும்* (பெரும்பாலும் நூலிழைகொண்டு பிணைத்தல்) ஒருவர் அணியத்தக்க ஆடையைச் செய்யும் கலைஞர். பொதுவாக இதனைத் பொருள் ஈட்டும் தொழிலாகக் கொண்டுள்ளோரைத் *தையற்காரர்* என்பர். ஆண்களும் பெண்களும் தையற்காரர்களாக இத்தொழிலில் ஈடுபடுகிறார்கள்.  
தமிழ்நாட்டில் பரவலாக பயன்பட்டு வரும் வேட்டி, துண்டு, சீலை (புடவை) போன்றவை நெய்த துணியை அப்படியே தையற்கலைஞர் ஆடையாக செய்து தராமலேயே அணியும் ஆடைகள். ஆனால் சட்டை (முற்காலக் குப்பாயம்), கால்சட்டை (பேண்ட் என்னும் குழாய்க் கால்சட்டை), இந்திய, தமிழ்நாட்டுப் பெண்களின் மேற்சட்டை, குழந்தைகள் அணியாடைகள் முதலியன துணியைப் பல்வேறு வடிவங்களில் தக்க அளவுடன் வகுத்து (design), வெட்டித் தைத்து உருவாக்கும் ஆடைகள். இவற்றைத் தையற்கலைஞர்கள் செய்து தருகிறார்கள்.  
தையற்கலைஞர்கள் மிகத் தொன்மையான காலங்களில் இருந்தே பணியாற்றி வந்திருந்த பொழுதும், பதினேழு, பதினெட்டாம் நூற்றாண்டுகளுக்குப் பிறகுதான் தற்கால முதன்மைப் பொருளில் பயன்பாட்டில் உள்ளது.  
ஆங்கிலத்தில் தையற்கலையை டெய்லரிங் (tailoring) என்று தற்காலத்தில் கூறுகிறார்கள். வாடிக்கைக் காரர்களுக்கு தனிப்பட்ட முறையில் அவர்களின் உடலளவு, தேவை முதலியவற்றுக்கு ஏற்றவாறு தைத்துத் தருதலைச் சிறப்பாக *பெ'சுப்போக் டெய்லரிங்* (bespoke)என்று கூறுகிறார்கள். ஒருவரின் தனிப்பட்ட அளவுகளுக்கு ஏற்றார்போல அல்லாமல், குறிப்பிட்ட சில அளவுகளில் ஏற்கனவே தைத்து வைத்திருக்கும் ஆடைகளுக்கு *அணிய ஆடை* (ரெடிமேடு) என்று பெயர்.
# பென் அண்டு டெல்லர்

**பென் அண்டு டெல்லர்** (*Penn & Teller*) என்பது ஒரு ஆங்கிலத் தொலைக்காட்சி நிகழ்ச்சி. பம்மாத்துக்களை, சமயப் போலிகளை, பிரபல நம்பிக்கைகளைக் கட்டுடைத்து நிகழ்ச்சிகளைத் தருகிறது. இந்த நிகழ்ச்சி தராண்மியவாதம், அறிவிய ஐயுறவியல், இறைமறுப்பு ஆகியவற்றோடு இணைத்துப் பாக்கப்படுகிறது.
# பென் அண்டு டெல்லர்

## சில நிகழ்ச்சிக் கருத்துருக்கள்

- கரிம உணவு (organic food) - கரிம உணவு உண்மையில் கூடிய சத்துள்ளதா, உருசியானதா, சூழலுக்கு உகந்ததா, சிக்கனமானதா?
- மாடுழைப்புக் கூடங்கள் - மூன்றாம் உலக தொழிலாளர்களுக்கு இருக்கும் தெரிவுகளில் மாடுழைப்புக் கூடங்கள் மேன்மையானவை
- விவிலியம் - முரண்பாடுகளும் பொய்களும்
- வேற்றுலக உயிரிகள் மனிதர்களை கடத்துதல்n - ஆதாரங்கள் எதுவுமில்லை, உளவியலாளர்கள் எழுத்தாளர்களின் வியாபாரம்
- ஆகாயத்தில் இருந்து அறிகுறிகள் - கடவுள் போல பாண், கதவு ஏணைய பொருட்கள் தோற்றம் தருவது ஏன் போலி, அவற்றுக்கான உண்மை விளக்கம் என்ன?
- குடிவரவாளர்கள் (immigration) - அமெரிக்காவுக்கு குடிவரவாளர்களால் ஏன் கேடு இல்லை.
- பேய் ஓட்டல்
- புலன்கடந்த அறிவு
- பாலுணர்வுக் கிளர்ச்சியம் மீதான போர்
-
# மித்பசுடேர்சு

**மித்பசுடேர்சு** அல்லது மித்பஸ்டேர்ஸ் என்பது ஒரு ஆங்கில தொலைக்காட்சி நிகழ்ச்சி. Mythbusters என்ற ஆங்கிலச் சொல் தொன்மாவை கட்டுடைப்பவர்கள் என்பது பொருள். ஒரு அறியப்பட்ட ஒரு நம்பிக்கையை, தொன்மத்தை எடுத்து, அதைப் பற்றி ஆய்வுகள் பரிசோதனைகள் செய்து அந்த நம்பிக்கை உண்மையானதா, பொய்யானதா, அல்லது உண்மையாக இருக்கக்கூடியதா என்று முடிவு தருவதே இந்த நிகழ்ச்சியின் வடிவம். நாசா நிலவுக்கு செல்லவில்லை என்பதை மறுத்தவர்களின் நம்பிக்கையை கட்டுடைத்த
NASA Moon Landing பிரபலமானது.
# ஐயுறவு விசாரணை செயற்குழு

**ஐயுறவு விசாரணை செயற்குழு** (Committee for Skeptical Inquiry) என்பது ஒரு இலாப நோக்கமற்ற கல்வி அமைப்பு. அசாதரண, விழிம்புநிலை அறிவியல் கோரிக்கைகளை பெருபான்மைமிக்க, அறிவியல் நோக்கில் விசாரித்து, அதன் முடிவுகளை பகிர்வதே இந்தக் குழுவின் நோக்கமாகும். இது 1976ம் ஆண்டு டாக்டர் பால்கர்ட்சு (Paul Kurtz) அவர்களால் நிறுவப்பட்டது. இது பல நோபல் பரிசு பெற்ற அறிவியலாளர்களை செயற்குழுவில் கொண்டுள்ளது.
# இந்தியப் பகுத்தறிவாளர் ஒன்றியம்

**இந்திய பகுத்தறிவாளர் ஒன்றியம்** என்பது அறிவியல் நோக்கை பரப்பும் ஒரு தொண்டர் நிறுவனம். மூடநம்பிக்கைகள், சமய, மீவியற்கை கோரிக்கைகள் ஆகியவற்றை எதிர்த்து இந்த அமைப்பு இந்தியாவில் நடவடிக்கைகளை மேற்கொண்டு வருகிறது. இந்த அமைப்பு 1949 ம் ஆண்டு சென்னையில் தொடங்கப்பட்டது. தற்போது இதன் தலைமையகம் தில்லியில் அமைந்துள்ளது.
# இருசிறகிப் பூச்சிகள்

**இருசிறகிகள்** அல்லது **ஈ-கொசு வரிசை** என்னும் உயிரினங்கள், உயிரியல் வகைப்பாட்டில் *டிப்டெரா* அல்லது *டைப்டெரா* (**Diptera**) என்று அழைக்கப்படுகின்றது. இவை இரண்டு இறக்கைகள் கொண்ட பறக்கும் பூச்சிகள் வரிசையைச் சேர்ந்த உயிரினங்கள் ஆகும். உயிரியற் பெயராகிய *டிப்டெரா* அல்லது *டைப்டெரா* என்பது, di (டை) = இரண்டு, pteron (ப்டெரான்)= இறக்கை, ஆகிய இரண்டுசொற்களின் கூட்டாக உருவான பெயர். இதனைத் தமிழில் *இருசிறகிகள்* என்று அழைக்கிறோம். இவ் உயிரின வரிசையின் சிறப்புப் பண்புகளில் சில: ஒரேயொரு இறக்கை இணை (இரண்டு இறக்கைகள்) கொண்டுள்ளது, இவற்றின் வாய் அமைப்பு பெரும்பாலும் உறிஞ்சும் அமைப்பு கொண்டதாகவும், ஒரு சிலவற்றில் துளைக்கவோ, கடிக்கவோ ஏற்ற அமைப்பு கொண்டதாகவும் உள்ளன, இவ் இறக்கைகள் (சிறகுகள்), இவ் உயிரியின் முப்பகுப்பான உடலின் நடுப்பகுதில் (*மேசோதோராக்ஃசில்*) அமைதுள்ளன, உடலில் கடைப்பகுதியில் (*மேட்டாதொராக்ஃசில்*) பின் இரண்டு இறக்கைகளுக்கு மாறாக, பறக்கும் பொழுது நடுமையை உணரவும், விரைவு முடுக்கத்தை உணரவும் ஏற்ற முடுக்குணர்விகள் அல்லது நிலைப்படுத்திகள் (Halteres, *ஆல்ட்டெரீசு*) அமைந்துள்ளன.
# இருசிறகிப் பூச்சிகள்

## ஈ-கொசு வரிசை உயிரிகள்

ஈ-கொசு வரிசை உயிரிகளுக்கு இரண்டு சிறகுகள் மட்டும் இருப்பது இவற்றைத் தட்டாரப்பூச்சி, பட்டாம்பூச்சி, வண்டு முதலான நான்கு சிறகுகள் கொண்ட பிற பூச்சிகளில் இருந்து வேறுபடுத்திக் காட்ட உதவுகின்றன. இருசிறகிகளில் ஒருசில வகைகள் தற்காலத்தில் இறக்கைகள் இல்லாமல் ஆகிவிட்டன, குறிப்பாக *இப்போபோசுக்காய்டீ* (Hippoboscoidea) என்னும் மேற்குடும்ப (superfamily) உயிரினங்களையும், பிற உயிரினங்களின் வாழ்விடங்களில் குடியிருக்கும் பிறக்குடிவாழ்விகளையும் குறிப்பிடலாம்.  
இருசிறகிகள் என்பன மிகப்பெரிய உயிரின வரிசை ஆகும். இதில் ஏறத்தாழ 240,000 வகை இனங்கள் அடங்கும். இவற்றுள் கொசுக்களும், பல்வேறு வகையான ஈக்களும், பெருங்கால்கொசுக்களும் (gnat), நீரீக்களும் (midges, மிட்சீக்கள்) அடங்கும். இவற்றுள் ஏறத்தாழ பாதி இனங்களை (120,000) அறிவியல் முறைப்படி விளக்கி எழுத்தியுள்ளனர் (ஐரோப்பிய மொழிகளில்).. பூச்சிகள் வகுப்பில் மாந்தர் வாழ்க்கைக்கும், பொருளாதார நலத்திற்கும், சூழல் நலத்திற்கு, உடல்நலத்துக்கும் முக்கியமான தாக்கங்கள் தரக்கூடியவை இந்த உயிரின வரிசை. குறிப்பாக இவ்வரிசையில் உள்ள கொசுக்கள் குடும்பம் (*கொசுவகையி*) எனப்படும் *குலிசிடீ* (*Culicidae*) குடும்பத்தைச் சேர்ந்த உயிரிகள் மலேரியா, சிக்கன்குனியா, டெங்குகாய்ச்சல், மூளைவீக்க நோய்(Encephalitis) முதலான பலவகை நோய்ப்பரப்பிகளாக இயங்குகின்றன.
# இருசிறகிப் பூச்சிகள்

## இருசிறகிகள் காணப்படுமிடங்கள்

இருசிறகிகள் (ஈ-கொசு வரிசை உயிரிகள்) உலகம் முழுவதிலும் காணப்படுகின்றன. வெப்ப மண்டலப் பகுதிகள் முதல் வடமுனையின் கீழ்ப்பகுதிகள் வரையிலும் உள்ள நிலப்பகுதிகளிலும், உயர் மலைப்பகுதிகளிலும், கடலிலும் கூடக் காணப்படுகின்றன. இவை பரும அளவில் பெரும்பாலும் அரை மில்லிமீட்டர் முதல் 40 மிமீ வரை காணப்படுகின்றன, ஆனால் சில 70 மிமீ வரையிலும் இருக்கும்.
# இருசிறகிப் பூச்சிகள்

## உட்பிரிவுகள்

இருசிறகிகள் மூன்று பெரிய உட்பிரிவுகள் கொண்டவை. :
- நெமட்டோசெரா (Nematocera) அல்லது நெடுவுணர்விழையி (வால் ஈக்கள் (crane flies), மிட்சீக்கள், குறுகொசுகுகள், கொசுக்கள்)
- பிராக்கிசெரா (Brachycera) அல்லது குறுவுணர்விழையி (மாட்டு ஈ அல்லது குதிரை ஈ, கொல்லீ (robber fly), பூ ஈ (bee fly))
- சைக்ளோராஃவா (Cyclorrhapha) (இவை பெரும்பாலும் காய்கறிகள், வாழும் அல்லது இறந்த உயிரிகளின் உடலில் முட்டையிட்டு வளர்வன).
# இருசிறகிப் பூச்சிகள்

## ஊடகங்களில்

இருசிறகிப் பூச்சிகள் தொன்மங்களிலும் இலக்கியங்களிலும் சித்தரிக்கப்பட்டுள்ளன. பண்டைய எகிப்தின் மிகப்பெரிய பத்து தொற்று நோய்களில் ஒன்றான நாலாம் தொற்றுநோய் இந்த இருசிறகிப் பூச்சிகளால் வந்ததாக பதியப்பட்டுள்ளது.  
1958ஆம் ஆண்டில் வெளிவந்த திரைப்படமான *தி ஃப்ளை* (The Fly) என்னும் திரைப்படத்தில் ஒரு விஞ்ஞானி இருசிறகிப் பூச்சிக்கான உடல் பாகங்களை ஒரு விபத்தில் தன் உடல் உருப்புகளோடு மாற்றி சாகசங்கள் செய்தவாறு காட்சிப்படுத்தப் பட்டிருந்தது.
# இருசிறகிப் பூச்சிகள்

## உசாத்துணை நூல்கள்

### உயிரியல்

- Harold Oldroyd *The Natural History of Flies*. New York: W. W. Norton.1965.
- Eugène Séguy *Diptera: recueil d'etudes biologiques et systematiques sur les Dipteres du Globe* (Collection of biological and systematic studies on Diptera of the World). 11 vols. Text figs. *Part of Encyclopedie Entomologique*, Serie B II: Diptera. 1924-1953.
- Eugène Seguy. *La Biologie des Dipteres* 1950. pp.&nbsp;609. 7 col + 3 b/w plates, 225 text figs.
# இருசிறகிப் பூச்சிகள்

## உசாத்துணை நூல்கள்

### வகைப்பாடு

- Brown, B.V., Borkent, A., Cumming, J.M., Wood, D.M., Woodley, N.E., and Zumbado, M. (Editors) 2009 *Manual of Central American Diptera. Volume 1* NRC Research Press, Ottawa
- Colless, D.H. & McAlpine, D.K.1991 *Diptera (flies)* , pp.&nbsp;717–786. In: The Division of Entomology. Commonwealth Scientific and Industrial Research Organisation, Canberra (spons.), The insects of Australia.Melbourne Univ. Press, Melbourne.
- Griffiths, G.C.D. *The phylogenetic classification of Diptera Cyclorrhapha, withspecial reference to the structure of the male postabdomen.* Ser. Ent. 8, 340 pp. [Dr. W. Junk, N. V., The Hague] (1972).
- Willi Hennig *Die Larvenformen der Dipteren*. 3. Teil. Akad.-Verlag, Berlin. 185 pp., 3 pls. 1948
- Willi Hennig (1954) Flugelgeader und System der Dipteren unter Berucksichtigung der aus dem Mesozoikum beschriebenen Fossilien. *Beitr. Ent.* 4: 245-388 (1954).
-
- Willi Hennig: Diptera (Zweifluger). *Handb. Zool. Berl*. 4 (2 ) (31):1-337. General introduction with key to World Families. In German.
# இருசிறகிப் பூச்சிகள்

## உசாத்துணை நூல்கள்

### படிவளர்ச்சி அல்லது கூர்ப்பு

- Blagoderov, V.A., Lukashevich, E.D. & Mostovski, M.B. 2002. Order Diptera. In: Rasnitsyn, A.P. and Quicke, D.L.J. The History of Insects, Kluwer Publ., Dordrecht, Boston, London, pp.&nbsp;227–240.
# ராமசந்திர குகா

ராமசந்திர குகா]]
**ராமசந்திர குகா** (பிறப்பு 1958), சுற்றுச்சூழல், சமூகம், அரசியல் மற்றும் மட்டைப்பந்து சார்ந்த வரலாற்று ஆய்வுகளை மேற்கொண்டு அவற்றைப் பற்றி எழுதும் ஒரு இந்திய எழுத்தாளர்.
# ராமசந்திர குகா

## வாழ்வும் வாழ்க்கைத் தொழிலும்

1958இல் டேரா டூனில் பிறந்த குகா, டூன் பள்ளியிலும் அதன் பின்னர் புனித ஸ்டீபன் கல்லூரி, தில்லியிலும் பயின்றார். பொருளியலில் முதுகலைப் பட்டத்தை பொருளியலுக்கான தில்லி பள்ளியிலிருந்து பெற்றார். முனைவர் பட்டத்தை கொல்கத்தாவிலுள்ள இந்திய மேலாண்மை கழகத்தில் பெற்றார். உத்தராஞ்சல் மாநிலக்காடுகளில் ஏற்பட்ட சிப்கோ இயக்கத்தைப் பற்றிய அவரது முனைவர்-பட்ட ஆய்வு பின்னர் *அமைதியற்ற மரங்கள்* (unquiet woods) என்ற பெயரில் பதிப்பிக்கப்பட்டது.1985 முதல் 2000 வரை இந்தியா, ஐரோப்பா, வட அமெரிக்கா பல்கலைக்கழகங்களில் ஆசிரியப்பணி ஆற்றினார். இவற்றில் கலிஃபோர்னியா பல்கலைக்கழகம்,பெர்க்லி, யேல் பல்கலைக்கழகம்,இசுட்டான்போர்டு பல்கலைக்கழகம், ஆஸ்லோ பல்கலைக்கழகம் மற்றும் இந்திய அறிவியல் கழகம் அடங்கும். (1994-95) காலகட்டத்தில் யெர்மனியின்
Wissenschaftskolleg zu Berlin கழகத்தில் சிறப்பாசிரியராக (fellow) இருந்தார்  
இதன்பின்னர் பெங்களூரு நகரில் இந்திய அறிவியல் கழகத்தில் வருகை பேராசிரியராக 2003இல் பணிபுரிந்தார். தொடர்ச்சியாக புத்தகங்கள் எழுத ஆரம்பித்தார். நவீன இந்திய வரலாற்றினை ஆய்வு செய்யும் நியூ இந்தியா பவுண்டேசன் (New India Foundation) என்ற இலாபநோக்கில்லா அமைப்பின் செயல் அறங்காவலர்.  
ஆடை வரைவாளர் சுஜாதா கேசவனை மணந்து இரு குழந்தைகளுக்கு தந்தையாவார்.  
"இந்திய வரலாறு:காந்திக்குப் பிறகு"(India after Gandhi), என்ற புத்தகத்தை எழுதியுள்ளார். 2007 ஆம் ஆண்டில் ஆங்கில மூலம் மாக்மில்லன் பதிப்பகத்தாராலும் எக்கோ பதிப்பகத்தாலும் தமிழ் மொழியாக்கம் 2009ஆம் ஆண்டு கிழக்கு பதிப்பகத்தாலும் வெளியிடப்பட்டது.
# ராமசந்திர குகா

## விருதுகள்

2009 ஆம் ஆண்டிற்கான பத்ம பூசண் விருது .
# ராமசந்திர குகா

## குகா எழுதியுள்ள நூல்கள்

- **India after Gandhi** எனும் நூலுக்காக 2011ல் சாகித்திய அகாதமி விருது பெற்றார்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

<big><font color=green>**விக்கித் திட்டம் இந்திய துணைக்கண்ட பாலூட்டிகள் உங்களை வரவேற்கிறது**</font></big>
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## நோக்கம்

இத்திட்டம் **இந்திய துணைக்கண்ட பாலூட்டிகள்** தொடர்புள்ள கட்டுரைகளை மேம்படுத்தவும், புதிய கட்டுரைகளை உருவாக்குவதையும் நோக்கமாக கொண்டுள்ளது. கீழ்க்கண்ட தலைப்புகளில் தாங்கள் கட்டுரைகளை இயற்றலாம். வேண்டிய தகவல்களை ஆங்கில விக்கிப்பீடியாவில் இருந்தும் இந்திய வனத்துறை வலைத்தளம் போன்ற தளங்களில் இருந்தும் பெறலாம். இத்திட்டத்தில் தங்களை இணைத்துக் கொள்வதற்கு, கீழ்க்காணும் **'உறுப்பினர்**' பகுதியில் உங்கள் பெயரை இணைக்கவும்.  
முதல் கட்டமாக ஆங்கில விக்கிப்பீடியாவில் உள்ள இந்திய மற்றும் இலங்கை பகுதியில் வாழும் அனைத்து பாலூட்டிகளையும், அவற்றுடன் தொடர்புடைய கட்டுரைகளையும் இங்கு இணைக்கலாம். ஆங்கில விக்கிப்பீடியாவில் குறுங்கட்டுரைகளாக உள்ள நிலையில், தங்களால் இயன்ற அளவுக்கு, தகுந்த ஆதாரங்களுடன் தமிழில் நெடுங்கட்டுரைகளாக இயற்றவும். தரம் பிரித்தல் பத்தியில் தரப்பட்டுள்ள நல்ல கட்டுரைகளை மாதிரிகளாகக் கொள்ளவும்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## உறுப்பினர்

- கார்த்திக்
- செல்வா
- சுந்தர்
- சிவக்குமார்
- மகிழ்நன்
- பரிதிமதி
- த* உழவன் <span>**<small>{தொடர்புக்கு..}</small>**</span>
- ஜெய்ஹரன்
- சித்தாட்ரீம்ஸ்
- எஸ். பி. கிருஷ்ணமூர்த்தி
- வருண்குமார்
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் உயிரியல் தொடர்பான கட்டுரைகளின் **பேச்சுப்** பக்கத்தில்,  
என வார்ப்புருவுக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## உறுப்பினர் வார்ப்புரு

இத்திட்டத்தில் உள்ள பயனர்கள் தங்களின் பக்கத்தில் கீழ்காணும் வார்ப்புருவை இட்டுக்கொள்ளலாம். இதன் மூலம் அவரது பக்கத்தை பார்வையிடும் பயனர்கள் இத்திட்டத்தை பற்றி அறிந்துகொள்ளக்கூடும்
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## மொழிபெயர்ப்பு உதவி

ஆங்கில விக்கிப்பீடியாவிலிருந்து மொழி பெயர்க்கையில், கீழே தரம் பிரித்தல் பகுதியில் தரப்பட்டுள்ள கட்டுரைகளை மாதிரியாக பயன்படுத்துதல் சிறப்பாகும்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## கட்டுரைகள் இயற்றுதலுக்கான வழிமுறைகள்

கட்டுரைகள் இயற்றுவதற்கு ஆங்கில விக்கி கட்டுரைகளையோ, பிற மொழி விக்கிக்கட்டுரைகளையோ மூலமாக கொள்ளும் நிலையில், அருள்கூர்ந்து கீழ்க்கண்ட வழிமுறைகளைக் கையாளவும்  
**1)**ஆங்கில விக்கி அல்லது பிற மொழிக் கட்டுரைகளை அப்படியே மொழிப்பெயர்ப்பதை முடிந்த அளவு தவிர்க்கவும். தகவல்களை உள்வாங்கிக்கொண்டு, கருத்தைத் தமிழில் தக்க மாற்றங்களுடன் எழுதவும். எடுத்துக்காட்டாக கட்டுரையில் பயன்படுத்தப்படும், மாதிரிகளை இந்தியத் துணைக்கண்ட சூழலுக்கு ஏற்றவாறு மாற்றி எழுதலாம்.
**2)**ஆ.வி அல்லது பிறமொழிக் கட்டுரையை மொழிப்பெயர்க்கும் முன்னர், அக்கட்டுரையின் உரையாடல் பக்கத்திலிருக்கும், உரையாடலகளைப் பார்க்கவும்.
**3)**ஆ.வி அல்லது பிறமொழிக் கட்டுரை தரத்தில் இல்லாத நிலையில், கட்டுரையின் உள்ளடக்கத்தை ஒரு முறை சரிபார்க்கவும். இதற்கு அடிப்படை உயிரியல் புத்தகங்களையோ அல்லது தரமான பதிப்பகங்களின் ஆய்வு கட்டுரைகளையோ அல்லது நம்பக்கூடிய இணையத் தளங்களை (நல்ல பல்கலைக்கழக பேராசிரியர்களின் பக்கங்களில் உள்ளதைப்) பயன்படுத்தலாம். தங்கள் ஐயங்களையும் இங்கு கேட்டுத் தெளிவு செய்து கொள்ளவும்
- மேற்கூறிய மூன்று தரத்தில் இருப்பினும் தங்களுக்கு ஏதேனும் கருத்துப்பிழைகள் இருப்பதாக தோன்றினால், கீழ்காணும் இணையதளங்களில் அல்லது நூலில் இருந்து தெளிவு பெறலாம்.
- அனைத்து கட்டுரைகளுக்கும் கண்டிப்பாக **படிமங்கள்** மற்றும் **வகைபாட்டு சட்டம்** சேர்க்கப்பட வேண்டும். இத்தொகுப்பில் வரும் கட்டுரைகள் பள்ளி மாணவர்கள் முதல் பெரியவர்கள் வரை தேவையானதாக இருப்பதால் படிமங்கள் கட்டுரையை எளிதில் புரிந்து கொள்ள உதவும்.
- வகைப்பாட்டியல் தொடர்பாக தெளிவின்மை இருந்தால், இங்கு கலந்தாலோசித்து, பின் கட்டுரையில் சரி செய்யவும்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## உடன் செய்ய வேண்டியவை

வார்ப்புரு:இந்திய_பாலூட்டிகள் இந்த வார்ப்புருவை தமிழாக்கம் செய்தல். **இதன் பேச்சு பக்கத்தை தயவுசெய்து பார்க்கவும்**
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## உசாத்துணைகள்

### ஆங்கிலத்தில்

- **நூல்கள்:**
1. Prater, S.H. 1971. The Book of Indian Animals. Bombay Natural History Society, Bombay.
1. Corbet G B, Hill J E. 1992. The mammals of the Indomalayan region: a systematic review. Oxford University Press
1. Prater, S.H. (1971) The Book of Indian Animals. Oxford University Press. (Third edition 1997)
1.  
- **இணையத் தளங்கள்:**
1. http://www.wii.gov.in/envis/ungulatesofindia/
1. http://www.ultimateungulate.com/
1. http://www.wii.gov.in/nwdc/mammals.htm
1. http://www.wii.gov.in/nwdc/threatened_mammals.pdf
1. http://www.cbsg.org/reports/reports/exec_sum/mammals_of_india_camp.pdf
1. Nameer, P.O. (2000) Checklist of Indian Mammals. Kerala Forest Department and Kerala Agricultural University. 90+xxv pp.
1. http://www.bnhsenvis.nic.in/pdf/vol%203%20(1).pdf  
- **ஆங்கில விக்கி பக்கங்கள்**
1. http://en.wikipedia.org/wiki/Category:Mammals_of_India
1. http://en.wikipedia.org/wiki/List_of_mammals_of_India
1. http://en.wikipedia.org/wiki/Fauna_of_India
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## உசாத்துணைகள்

### தமிழ்

- கே. உல்லாஸ் கரந்த் (தமிழில் தியோடர் பாஸ்கரன்), 2006. கானுறை வேங்கை இயற்கை வரலாறும் பராமரிப்பும், காலச்சுவடு பதிப்பகம், நாகர் கோவில் (தியடோர் பாசுக்கரன் மொழிபெயர்ப்பு): சுந்தர்
- மா. கிருஷ்ணன் (தொகுப்பாசிரியர்: தியோடர் பாஸ்கரன்), 2004. மழைக்காலமும் குயிலோசையும். காலச்சுவடு பதிப்பகம். நாகர் கோவில்
-
- (உயிரியல் பல்வகைமை, தமிழ்ப்பெயர்கள் குறித்து): சுந்தர்
- (காட்டுயிர் தொடர்பில்): சுந்தர்
- :
- சங்க இலக்கியத்தில் விலங்கின விளக்கம்
-
-
- மா. கிருஷ்ணன் (தொகுப்பாசிரியர்: பெருமாள் முருகன்), 2010. பறவைகளும் வேடந்தாங்கலும். காலச்சுவடு பதிப்பகம். நாகர் கோவில்
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## தரம் பிரித்தல்

கட்டுரைகளை குறுங்கட்டுரைகள், தொடக்கநிலைக் கட்டுரைகள், ஓரளவு வளர்ந்த கட்டுரைகள், சிறப்புக் கட்டுரைகள் என்பதுபோல, தரம் பிரிக்க வேண்டும்.
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## தரம் பிரித்தல்

### சிறப்பு கட்டுரை

இத்திட்டத்தின் கீழ் வரும் கட்டுரைகளில், கீழ்காணும் கட்டுரைகள் சிறப்பு கட்டுரைகள் ஆகும்.
- **தற்போதைக்கு ஒன்றுமில்லை :(**
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## தரம் பிரித்தல்

### சிறப்பு கட்டுரைக்கு நியமிக்கப்பட்டுள்ள கட்டுரைகள்

- நீலான்
- எறும்பு தின்னி
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## தரம் பிரித்தல்

### மிக நல்ல கட்டுரைகள்

- யானை
- இந்திய காண்டாமிருகம்
- நாற்கொம்பு மான்
- புல்வாய்
- செந்நாய்
- வரையாடு
- கழுதைப்புலி
- சோலைமந்தி
- மிளா
- துரும்பன் பூனை
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## தரம் பிரித்தல்

### துவக்கநிலையில் உள்ள கட்டுரைகள்

- கடமா
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## எழுத வேண்டியவைகள்

- ஒவ்வொரு பாலூட்டி பற்றிய கட்டுரைகள் (எ.கா: நீலான்)
- பாலூட்டிகள் தொடர்புடைய சூழியல் மற்றும் உயிரியல் கலைச்சொற்கள் பற்றிய கட்டுரைகள் (எ.கா: சூல்கொள்ளல் காலம், கொறிணி, வெப்பநில காடுகள்)
- பாலூட்டிகளின் வகைப்பாட்டியல் சட்டத்தில் உள்ள வகைப்பாட்டியல் கலைச்சொற்கள் பற்றிய கட்டுரைகள் (எ.கா: ஊனுண்ணி, நீர்பாலூட்டிகள் )
- தமிழ் நாட்டில் உள்ள பாதுகாக்கப்பட்ட இடங்களை பற்றிய கட்டுரைகள் (எ.கா: முதுமலை தேசிய பூங்கா, கிண்டி தேசியப் பூங்கா), களக்காடு-முண்டந்துறை சரணாலயம்
# விக்கிப்பீடியா:விக்கித்திட்டம் இந்தியத்துணைக்கண்ட பாலூட்டிகள்

## குறிக்கோள்

**இன்னும் ஓராண்டிற்குள் (ஆகத்து மாதம் 2010) இந்தியா, இலங்கை பகுதியில் வாழும் பாலூட்டிகளைப் பற்றிய நூல் அல்லது குறுவட்டு வெளியிடுதல்**
# பயிர்நோய்க் கோலுயிரி உட்செலுத்தல்

**பயிர்நோய்க் கோலுயிரி உட்செலுத்தம்** (அக்ரோ- செலுத்துதல்) (Agroinfiltartion) என்னும் நுட்பம் பயிர்களில் புரதங்களைத் தற்காலிக வெளிப்பாட்டுக்குப்(transient expression) பயன்படும் ஒரு முறையாகும். இவ்விடத்தில் *பயிர்நோய்க் கோலுயிரி* (Agrobacterium) என்பது மாற்றப்பட்ட அக்ரோபக்டேரியம் (Agrobacteriam) என்பதை குறிக்கும். இவை பயிர்களில் புற்று கட்டிகளை (tumor) உருவாக்கும் தன்மை உடையவை. பயிர்நோய்க் கோலுயிரில் உள்ள பிளாசுமிட் (plasmid, கணிமி) சில பகுதிகள் பயிர்களின் நிறப்புரியில் இணையும் தன்மையைக் கொண்டுள்ளது. பின் இவை பயிர்களின் சுரப்பிகளின் (hormone) செயலாக்கத்தை ஊக்கப்படுத்தி, உயிரணுக்களின் பிரிகையைப் புற்றீசல் போல மிகையாக்கி புற்று கட்டிகளை உருவாக்குகின்றன. ஆய்வாளர்கள் சுரப்பிகளை தூண்டும் பகுதிகளை வெட்டி, அவ்விடத்தில் நாம் விரும்பும் மரபணுவை வெளிப்படுத்தும் தன்மையை உண்டாக்கி உள்ளனர். மேலும் பயிர்நோய்க் கோலுயிரி (அக்ரோபக்டேரியத்தின்) மரபணுக்கள் சில குறிபிட்ட வரிசைகளில் இணைந்து, அவற்றை வெட்டி நிறப்புரியில் எவ்விடத்திலும் (random location) இணைக்கும் தன்மை கொண்டுள்ளது. இவ்வரிசைக்களுக்கு வலது முனை வரிசை(Right sequence) மற்றும் இடது முனை வரிசை ( sequence) எனப்பெயர்.  
முதலில் நாம் வெளிப்படுத்த விரும்பும் மரபணுவை பயிர்நோய்க் கோலுயிரி பரப்பிகளில் (vector) பக்டிரியல் படிவாக்கம் செய்ய வேண்டும். பின் இப்பரப்பியைப் பயிர்நோய்க் கோலுயிரியத்தில் உட்செலுத்த வேண்டும். இதற்கு மூன்று-பெற்றோர் கலவி (tri-parental mating)என்ற முறையும் அல்லது பயிர்நோய்க் கோலுயிரி (அக்ரோபக்டேரியம்) உருமாற்றம் (Agrobacterium transformation) என்ற முறையும் பயன்படுத்தப்படும். பின் இவற்றைத் தேர்ந்தெடுக்கும் முகவர் மூலமும் பாலிமரேசு தொடர் வினை (பி.சி.ஆர்) மூலமும், நாம் படிவாக்கம் செய்த பரப்பி உள்ளதா, இல்லையா என்பதை உறுதி படுத்தி கொள்ள வேண்டும்.  
பின் இவற்றை நீர்ம (liquid) வளருணவுகளில் (media, YEP or AB) வளர்ந்து ஒரு இடைமத்தோடு (Buffer), நமது உடலில் மருந்து செலுத்த பயன்படும் ஊசிகளில் (இவ்விடத்தில் ஊசிகள் இல்லமால், வெறும் உறிஞ்சி மட்டும்) சிறு அளவு எடுத்து பயிரின் இலைகளில் பயிர்நோய்க் கோலுயிரி உட்செலுத்த வேண்டும். இரண்டு நாள் கழிந்து நாம் விரும்பும் மரபணு வெளிபடுதலைக் காணாலம்.
# பயிர்நோய்க் கோலுயிரி உட்செலுத்தல்

## பயன்கள்

- ஒரு மரபணுவானது மரபணு ஓடுத்தலின் ஒடுக்கியாக (suppressors of post-transcriptional gene silencing) செயல்படுகிறதா என அறியலாம்.
- மிகையான புரத வெளிப்பாட்டுக்கு (protein expression) இந் நுட்பத்தைப் பயன்படுத்தலாம். ஒரு புரதத்தை நிலைகருவற்ற உயிர்களில் வெளிப்படுத்தும் போது பல சிக்கல்களை ஆய்வாளர்கள் எதிர் கொள்வார்கள். பயிர்களில் புரத மடங்குதல் மற்றும் அதனின் அமைப்புகளில் (புரதச் சேர்மத்தின் மடிப்பு முதலியன, protein folding and conformational changes) ஏற்படும் மாற்றங்கள் மாந்தரை போல் இருக்கும் என்பதால், பயிர்களில் இம்முறையைப் பயன்படுத்திப் புரத-மிகைபடுத்தலாம். மேலும் புரத மிகைபடுத்த விரும்பும் மரபணுவோடு ஒரு மரபணு ஓடுத்தலின் ஒடுக்கியாக (suppressors of post-transcriptional gene silencing) செயல்படும் புரதத்தோடு உட்செலுத்தினால் மிகையான வெளிபாடு இருக்கும். ஏனெனில் இவை பயிரின் பாதுகாப்பு அரணை உடைத்து புரத வெளிப்பாட்டை பல நாட்களுக்கு நிலை நிறுத்தும் (sustained expression).
# வலது முனை வரிசை

**வலது முனை வரிசை** ( sequence) என்பது பயிர்நோய்க் கோலுயிரி (Agrobacterium) பிளசுமிட் உள்ள ஓர் வரிசை (sequence) ஆகும். இவைகளில் பயிர்நோய்க் கோலுயிரில் இருந்து வெளிப்படும் வீரிய மரபணுக்கள் (virulence genes), இவ் வரிசையில் இணைந்து வெட்டும் தன்மை கொண்டுள்ளன. மற்றொரு பகுதியான இடது முனை வரிசையில் வீரிய மரபணுக்கள் இணைந்து வெட்டி, வெட்டிய பகுதிகளை பயிரின் நிறப்புரியில் இணைக்கும் தன்மை கொண்டது.
# இடது முனை வரிசை

.
**இடது முனை வரிசை** ( sequence) என்பது பயிர்நோய்க் கோலுயிரி பிளசுமிட் உள்ள ஓர் வரிசை ஆகும். இப் பிளசுமிட் காணப்படும் மற்றொரு வரிசை வலது முனை வரிசை ஆகும். இவைகளில் பயிர்நோய்க் கோலுயிரில் இருந்து வெளிப்படும் வீரிய மரபணுக்கள் (virulence genes), இவ் வரிசையில் இணைந்து வெட்டும் தன்மை கொண்டுள்ளன. பின் வெட்டிய பகுதிகளை பயிரின் நிறப்புரியில் இணைக்கும் தன்மையெய் வீரிய மரபணுக்கள் கொண்டுள்ளன .
# பரப்பி

மூலக்கூற்று உயிரியலில் **பரப்பி** (*vector*) என்பது ஒரு மரபணுவை பக்டிரியல் படிவாக்கம் (bacterial cloning) செய்யப்படும் கணிமி (பிளசுமிட்) என்பதை குறிக்கும். மேலும் தீ நுண்ம நோய்களை பரப்பும் பூச்சிகளையும் பரப்பி (vector) என்ற பொருளில் ஆங்கிலத்தில் கொள்வார்கள்.ஒரு பரப்பியில் நகலாக்கம் (replication) செய்வதற்கு என்று தொடங்க புள்ளி (origin region), தேர்ந்தெடுப்பதற்கு என்று ஒரு தேர்ந்தெடுக்கும் முகவர் (selectable markers) எதிர்த்து வாழ்வதற்கான மரபணு பகுதியும் இருக்கும். மேலும் படிவாக்கம் புரிய ஒரு பல் படிவாக்க இடம் (multiple cloning site, MCS) என்ற பகுதி இருக்கும். இவ்விடத்தில் பல கட்டுள்ள (வரையறுக்கப்பட்ட) நொதிகளின் (restriction enzyme) வெட்டும் வரிசைகள் உள்ளன. நாம் படிவாக்கம் செய்ய விரும்பும் கட்டுள்ள நொதிகளின் வரிசைகளை தேர்ந்தெடுத்து பக்டிரியல் படிவாக்கம் செய்யலாம். மேலும் இவ்விடத்தில ஒரு மரபணு தொடரிகள் (தொடரி) (gene promoter) அமைந்து இருக்கும். படிவாக்கம் செய்ய விரும்பும் கணிமியெய் பொருத்து, பக்டரியல் படிவாக்க பரப்பிகள் (bacterial cloning vector) பல வகைப்படும்.  
1. படிவாக்க பரப்பி (cloning vectors)
1. டி. முனை அல்லது வால் பரப்பி (T-tail vector)
1. புரத வெளிப்படுத்தல் பரப்பி (expression vector)
1. இரு வாழ் பரப்பி (இவைகள் இரு தொடக்க புள்ளி (replication origin or ori region) மற்றும் கோலுயிரிலும் (E.coli) மற்றும் கொதியம் (yeast) அல்லது பயிர்க் கோலுயிரிலும் (Agrobacterium) வாழும் (replicate) தன்மை கொண்டுள்ளது)- (binary vector)
1. கொதிய பரப்பி (yeast vector)
1. பயிர்க் கோலுயிரி பரப்பி (Agrobacterium vector)
1. பாலூட்டி வெளிப்படும் பரப்பி (mammalian (cell) expression vectors)
1. மாற்றப்பட்ட தீ நுண்ம பரப்பி (modified virus vectors)
# கொய்யா (குடும்பம்)

**கொய்யா** அல்லது *சிடியம்* (*Psidium*) என இலத்தீன் மொழியில் அழைக்கப்படுவது ஒரு நிலைத்திணைக் குடும்பம் ஆகும். இது ஒரு குறுமரமாகும். இக்குடும்பத்தில் அண்ணளவாக 100 இனங்கள் உள்ளன. மெக்சிக்கோவையும் நடு அமெரிக்காவையும் தென் அமெரிக்காவின் வடபகுதியையும் பிறப்பிடமாகக் கொண்ட இக்குடும்பத்தைச் சேர்ந்த மரங்கள் கடல் ஓட்டங்கள் மூலம் உலகம் முழுவதும் பரவலடைந்துள்ளன. கொய்யா இன்று வெப்பவலய நாடுகளில் காணப்படுகிறது.
# கொய்யா (குடும்பம்)

## பயிரிடத் தேவையான காலநிலை

- ஈரலிப்பான காலநிலையிலும் அதேபோல் உலர் பிரதேசங்களிலும் பயிரிடப்படக்கூடியது.
- மழை வீழ்ச்சி- 1000 முதல் 4000 மில்லி மீட்டர்.
- உயரம் - கடல் மட்டத்திலிருந்து 1500–2000 மீட்டர்.
- மண்- களி, மணல், இருவாட்டி எதிலும் பயிரிடலாம்.
- கார காடித்தன்மை -pH 4.5-9.0
# உபநயனம்

இந்து சமயத்தில் ஒரு சில பிரிவினர் தம் சிறுவர்களுக்கு பூணூல் அணிவிக்கும் விழா **உபநயனம்** என அழைக்கப்படுகிறது. இந்த சடங்கிற்கு பூணூல் கல்யாணம், பூணூல் திருமணம் போன்ற வேறு பெயர்களும் உள்ளன.  
இந்த நேரத்தில் அவர்கள் *வாழ்வின் இரகசியம்* என கருதும் *காயத்திரி மந்திரத்தை* அவனது தந்தை, தாயின் முன்னிலையில், ஓதி கற்றுக்கொடுக்கிறார். இது *பிரம்மோபதேசம்* என வழங்கப்படுகிறது.  
இவ்வாறு உபநயனம் செய்விக்கப்பட்ட சிறுவன் * பிரம்மச்சாரி* என அழைக்கப்படுகிறான். நாளும் மூன்றுவேளை சந்தியாவந்தனம் என கதிரவனுக்கு அதிகாலை, காலை மற்றும் மாலை நேரங்களில் வழிபாடு செய்து காயத்திரி மந்திரம் செபிக்க வேண்டும் என அறிவுறுத்தப்படுகிறான்.  
உபநயன சடங்கு இல்லாதவர்கள் பன்டைய காலத்தில் குருகுலத்தில் கல்வி பயில இயலாது.  
மனுச்சட்ட ஆட்சி முறையின் சாதிய வெளிப்பாடாக இச்சடங்குகளை கருதுவோரும் எதிர்ப்பாரும் உளர்.
# உபநயனம்

## இதனையும் காண்க

- இந்து சமயத்தினரின் 16 சடங்குகள்
# வார்ப்புரு:Non-free image rationale

| } |
| --- |
# வார்ப்புரு:Non-free image rationale

## Overview

For copyrighted images to be used on Wikipedia in accordance with the fair use policy, they must meet *all* ten requirements of the . This template and others like it allow for a standardized way of providing this information. This template is an alternate to the template.  
**This template is designed to be used in conjunction with .** On every non-free image's description page, each article which uses that image must be noted, and given its own fair use rationale. The template is too cumbersome for images used in multiple articles; in those instances, that template has to be duplicated in its entirety for each use. This template allows for the display of all necessary information without unnecessary redundancies.
# வார்ப்புரு:Non-free image rationale

## Usage

Copy the following code and paste onto the appropriate image description page.  
Though the template need only be used once per image, **a template and its parameters must be used for *each* article in which the image is used.**  
Remember that each image must also be tagged with an .  
<pre>  
</pre>  
| **Description** | Description of image, including but not limited to applicable film, series, book, magazine, performer(s), character(s) or other elements, as well as date where possible. |  |
| --- | --- | --- |
| **Source** | Source of image, referencing external site if applicable, and original work/source if not specified elsewhere. |  |
| **Portion** | How much copyrighted material is used; the amount used must not make the work as a whole less valuable to the copyright holder. |  |
| **Low_resolution** | Images must generally be of low resolution. The rule of for raster images is no more than 300 pixels in width or height, which ensures that the image's resolution is less than 0.1 megapixels. If you are using an image of higher resolution, please explain why. If the image is 0.1 megapixels or less, just put "Yes". |  |
| **other_information** | Optional parameter; if applicable, any other information about the media that may apply, including specific copyright information. |  |
| **Article** | Specific article in which image is used, and to which purpose/rationale applies. |  |
| **Purpose** | How the media contributes significantly to the article(s) in which it is used, and how the use of the media does not interfere with the media's original purpose. |  |
| **Replaceability** | Explain why no free equivalent could reasonably be obtained or created to replace this media. | } |  
</noinclude>
# பிராமணர்

**பிராமணர்**அல்லது பார்ப்பனர் என்போர் பண்டைய இந்தியாவில் நிலவிய நால் வருண முறை அல்லது நான்கு சமூகப் பிரிவுகளில் ஒன்றைச் சேர்ந்தோரைக் குறிக்கும். பிராமணர், சத்திரியர், வைசியர், சூத்திரர் என்னும் நான்கு பிரிவுகளை உள்ளடக்கிய, படிமுறை இயல்பு கொண்ட, இந்த முறையில் பிராமணர்கள் முதன்மை நிலையில் வைக்கப்படுகின்றனர். பழைய இந்துச் சமூக அமைப்பில், மனுநீதி என்னும் நூலில் விளக்கப்பட்டபடி, இவர்கள் வேதங்களைப் பயின்று இறை வழிபாடுகளை நடத்தும் கடமை கொண்டவர்களாக இருந்தனர். இவர்கள் அறிஞர்களாகவும் இருடிகளாகவும் அரச குருமார்களாகவும் இருந்தனர். முக்கடவுளரில் வேதங்களின் காப்பாளரான பிரம்மா இவர்களின் ஆதியாக அறியப்படுகிறார்.
# பிராமணர்

## வரையறை

மனு ஸ்மிருதி பிராமணர் என்பவர் யாசித்தே உண்ண வேண்டும் என்றும், நாட்டின் நலனுக்காக மன்னர்களுக்கும் மற்றவர்களுக்கும் வேதங்களையும் பிற கல்வி அமசங்களையும் பயிற்றுவிக்க வேண்டுமென்றும் கூறுகிறது. மேலும் பிராமணர் என்பவர் அமைதி, சுய கட்டுப்பாடு, பொறுமை, நேர்மை, அறிவு, விவேகம், சுத்தம், புனிதம் போன்ற தன்மைகளும் நிறைந்திருக்க வேண்டும்.
<poem>
ஸமோ தமஸ் தப சௌகம்
க்சந்திர் அர்ஜவம் இவா கா
ஜ்னனம் விஜ்னனம் அஸ்திக்யம்
பிரஹ்ம கர்மா ஸ்வபவ ஜம்
(பகவத் கீதை – 18:42)
</poem>  
தொடக்கத்தில், வேதகால இந்தியச் சமூகத்தில், இந் நிலைகள் ஒருவருடைய குணம், நடத்தை, இயல்பு போன்றவற்றால் அடையப்படுவதாக இருந்திருக்கிறது. ஒருவர் அல்லது ஒரு குழுவினர் ஒரு பிரிவில் இருந்து இன்னொரு பிரிவுக்கு உயர்த்தப்படுவதும், தாழ்த்தப்படுவதும் நடைமுறையில் இருந்ததாகத் தெரிகிறது. காலப்போக்கில், இந் நிலை மரபு வழியாக அடையப்படும் ஒன்றாக மாறிவிட்டது. தற்காலத்தில் இவ் வருணமுறை கடைப்பிடிக்கப்படுவது இல்லை ஆயினும், பிராமணர்களாகத் தங்களைக் கருதிக் கொள்பவர்கள், பல்வேறு தகுதி நிலைகளிலும் உள்ள பல்வேறு சாதிப் பிரிவுகளைச் சேர்ந்தவர்களாக உள்ளனர்.  
**தமிழகத்தில்** ஐயர், ஐயங்கார் என இரு பிரிவுகளில் பல உட்பிரிவுகளாக உள்ளனர்.  
**ஈழத்தில்** பிராமணர் மிகக் குறைந்த எண்ணிக்கையில் வாழ்கிறார்கள். இவர்கள் தமிழுக்கும் சைவசமயத்துக்கும் பெருந்தொண்டாற்றியுள்ளார்கள். இப்போது பெரும்பாலானோர் கோயில்களில் பூசகர்களாக உள்ளனர். சிலர் ஆகம விதிகளையும் வேதங்களையும் நன்கு கற்றறிந்து கோயில் விழாக்கள், சமூகத்தினரின் சமயச் சடங்குகள் என்பவற்றை நடத்தி வைக்கிறார்கள். தற்காலத்தில் ஈழத் தமிழ் மக்கள் பல நாடுகளில் குடியேறியுள்ளதால் ஈழப் பிராமணர்களும் அந்தந்த நாடுகளுக்குச் சென்று சமயப் பணி ஆற்றி வருகிறார்கள். ஈழத் தமிழ் மக்கள் மத்தியில் இவர்கள் மதிப்பிற்குரியவர்களாக விளங்குகிறார்கள்.
# முப்புரி நூல்

**முப்புரிநூல்** சில சாதிகளில் இடது தோளிலிருந்து வலது இடுப்பு வழியே உடலின் குறுக்கே அணியும் மூன்று பிரிகளைக்கொண்ட பருத்தி நூலாலான மாலையாகும். நூல்களை இணைக்கும் முடிச்சில் மஞ்சள் தடவி இருக்கும். இச்சாதி சிறுவர்களுக்கு உபநயனம் செய்து இந்நூலை அணிவிப்பர்.  
**யஜ்ஞோபவீதம்** என்றும் **பூணூல்** என்றும் அழைக்கப்படுகிறது.
# முப்புரி நூல்

## தோற்றம்

பிரம்மா பருத்தி செடியிலிருந்து முப்புரி நூலை தோற்றுவித்தார்.
# முப்புரி நூல்

## மூன்று புரிகளுக்கான காரணம்

பூணூலில் இருக்கும் மூன்று புரிகள், காயத்ரி (மனம்), சரசுவதி (வாக்கு),சாவித்திரி (செய்கை) தேவியரைக் குறிக்கும். இதன் மூலம் பூணூலை அணிபவர் மனம், வாக்கு மற்றும் செயல்களில் தூய்மையுடன் இருக்க எந்நேரமும் நினைவுறுத்தப்படுகிறார்.
# முப்புரி நூல்

## அணியும் முறை

சடங்குகள் செய்யும்போது பூணூல் மூன்று விதமாக அணியப்படுகிறது:  
1. நேர்முறை - வழமையான முறையில் இடது தோளிலிருந்து வலது கைப்புறம் அணிதல்....கடவுளருக்கு வழிபாடுகள் செய்யும்போது.
1. மாலையாக - கழுத்து வழியே நெஞ்சின் மீது மாலையாக அணிதல் - இருடிகளுக்கு தர்ப்பணம் கொடுக்கையில், உடலுறவு கொள்கையில் மற்றும் இயற்கை கடன்களை கழிக்கும்போது.
1. எதிர்மறையாக - வலது தோளிலிருந்து இடது கைப்புறம் அணிதல் - இறந்தவர்களுக்கு கருமாதி செய்கையில், திதி கொடுக்கையில்  
நிகழ்வு]]  
உபநயனம் போது ஓர் நூல்பிரியே அணிவிக்கப்படுகிறது. பின்னர் திருமணத்தின் போது இரண்டாவதும் பிள்ளை பிறந்தபின் மூன்றாவதும் அணியப்படுகிறது. உலகில் தனது கடமைகளை அவனுக்கு நினைவுறுத்திய வண்ணம் இருக்க இவ்வாறு செய்யப்படுகிறது.
# முப்புரி நூல்

## இழைகளின் எண்ணிக்கையும் அணியும் காலமும்

1. பிரம்மச்சாரியாக இருக்கும் போது தனக்கென ஜபம் செய்ய கல்வியறிவு பெற ஒரு பூணூல் அணிகிறார்கள். ஒரு பூணுல் என்பது மூன்று இழைகளையுடையது.
1. திருமணமான பிறகு தனது மனைவிக்காகவும் குடும்பத்திற்காகவும் ஜபம் வழிபாடு செய்வதற்காக இரண்டு பூணூல் அணிகிறார்கள். இரு பூணூல் என்பது ஆறு இழைகளையுடையது.
1. சிவ தீட்சை அல்லது வைணவ முத்ராதானம் பெறுகின்றவர்கள் மட்டும் மூன்று பூணூலை அணிகிறார்கள். இது ஒன்பது இழைகளையுடையதாகும்.
# முப்புரி நூல்

## கட்டுப்பாடு

பூணூல் அணிவிக்கப்பட்ட ஒருவர் அதனை தன் வாழ்நாள் முழுவதும் கழற்றாது அணிந்திருத்தல் வேண்டும். ஒவ்வொரு ஆண்டும் ஆவணி அவிட்டம் நாளில் பழையது களைந்து புதியது அணிய வேண்டும்.
.
# முப்புரி நூல்

## காண்க

பிராமணர்கள்
# இந்திய துணைக்கண்ட பாலூட்டிகள்

இந்தியாவின் நிலப்பரப்பிற்குள் காணப்படும் பாலூட்டிகள்